Diari Oficial de la Generalitat Valenciana


Sumari del DOGV 9947, del 30-09-2024 (2024/9825)

RESOLUCIÓ 904/2024, de 23 de setembre, de la Direcció, per la qual es deroga la Resolució 82/2022, de 10 de febrer, del director de l'Agència de Prevenció i Lluita contra el Frau i la Corrupció de la Comunitat Valenciana, per la qual s'aprova el codi ètic i de conducta d'aquesta.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/res/2024/09/23/904/dof/vci/html**

### Dades del document

Número de DOGV
:   9947

Data del DOGV
:   30-09-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/9825

CVE
:   VIVR-Y-8823-8041

Data del document
:   23-09-2024

Organisme emissor
:   Agència de Prevenció i Lluita contra el Frau i la Corrupció de la Comunitat Valenciana

Tipus de document
:   Resolució

Anàlisi jurídica

 Descriptors 

:   * Agència de Prevenció i Lluita contra el Frau i la Corrupció de la Comunitat Valenciana
    * administració del personal
    * legislació
    * deontologia professional

L'Agència de Prevenció i Lluita contra el Frau i la Corrupció de la Comunitat Valenciana (d'ara en avant, Agència o AVAF) es crea mitjançant la Llei 11/2016, 28 de novembre, de la Generalitat, i és una entitat pública amb plena capacitat d'autoregulació.

La Resolució de 27 de juny de 2019, del director de l'Agència de Prevenció i Lluita contra el Frau i la Corrupció de la Comunitat Valenciana, per la qual s'aprova Reglament de funcionament i règim interior d'esta, en desplegament de la Llei 11/2016, de 28 de novembre, de la Generalitat, en l'article 6, establix que l'Agència aprovarà un codi ètic i de conducta en el qual s'arrepleguen els principis ètics i els valors de bon govern que han d'informar tota actuació de l'Agència i els seus empleats, i regula l'existència d'un comité d'ètica amb caràcter consultiu.

Resolució núm. 82/2022, de 10 de febrer, del director de l'Agència, per la qual s'aprova el codi ètic i de conducta de l’AVAF (DOGV 9281, 18.02.2022), va crear una bústia de denúncies internes, gestionat pel Comité d'Ètica sobre qualsevol tipus d'irregularitat, infracció o mala pràctica.

Amb tot, la Llei 2/2023, de 20 de febrer, reguladora de la protecció de les persones que informen sobre infraccions normatives i de lluita contra la corrupció, es transposa i incorpora a l'ordenament jurídic espanyol la Directiva (UE) 2019/1937, del Parlament Europeu i del Consell, de 23 d'octubre de 2019, relativa a la protecció de les persones que informen sobre infraccions del dret de la Unió.

Vista la documentació elaborada per la Direcció de Prevenció, vist l'informe jurídic elaborat per la Direcció d'Assumptes Jurídics, vista la conformitat dels delegats de personal i dels representants sindicals de la taula de negociació, després de reiterades sol·licituds de modificació sobre aquest tema i una vegada elevades les actuacions al Consell de Direcció, el qual, igualment hi manifesta per unanimitat la seua conformitat.

En conseqüència,

RESOLC

*Primer*

Derogar el codi ètic de l'Agència Valenciana Antifrau, així com totes les resolucions, circulars i instruccions dictades en relació amb el codi ètic a l'empara de la Resolució núm. 82/2022, de 10 de febrer, del director de l'Agència, per la qual s'aprova el codi ètic i de conducta de l’AVAF, així com, en conseqüència les resolucions 167, de 7 de març de 2022, i 703, de 8 de setembre de 2022, del director de l'Agència per la qual es designen els membres del Comité d'Ètica.

*Segon*

Iniciar els tràmits per a l'adhesió al codi ètic o de conducta que s'està elaborant per les Corts Valencianes, una vegada siga aprovat tenint en compte l'adscripció de l'Agència a les Corts; si en el termini de sis mesos no s'ha aprovat i publicat el corresponent codi ètic per les Corts, s'iniciarà la tramitació d'un nou codi ètic per part d'esta agència o l'adhesió, si és el cas, al codi ètic d'una altra institució pública.

*Tercer*

Fer els treballs necessaris perquè les sol·licituds presentades fins a la data per la bústia de denúncies del Comité d'Ètica tinguen el seu corresponent expedient electrònic en la plataforma de gestor d'expedients, amb tota la documentació aportada, i ser traslladats a la bústia SII-AVAF, per a respondre a les qüestions plantejades.

*Quart*

Notificar als membres del Comité d'Ètica la present resolució i donar per finalitzada la seua col·laboració amb esta agència, agraint-los els servicis prestats.

*Quint*

Notificar la present resolució al servici TIC per a portar a efecte del que es disposa en la present.

*Sext*

Notificar la present resolució als representants sindicals, als delegats de personal, així com a tot el personal de l'Agència.

*Sèptim*

Remetre al lletrat major la present resolució.

*Octau*

Publicar la present resolució en els diaris oficials, així com en el Portal de Transparència d'esta agència.

Contra esta resolució, que posa fi a la via administrativa, es podrà interposar, potestativament, recurs de reposició, en el termini d'un mes, davant el director d'esta agència, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i recurs contenciós administratiu, en el termini de dos mesos, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que s'establix en els articles 10.1.m) i 46 de la Llei 29/1998, de 13 de juliol, reguladora de la jurisdicció contenciosa administrativa, a comptar de l'endemà de la publicació en el DOGV. Tot això sense perjuí de qualsevol altre recurs o acció que estime procedent.

  

València, 23 de setembre de 2024

Eduardo Beut González

Director


Còpia Permalink ELI